**Θουκυδίδης, Βιβλίο 3. Κεφάλαιο 75**

**Άξονες Μελέτης – διδακτικοί στόχοι:**

**1.** Πώς διαµορφώνεται η εσωτερική κατάσταση στην Κέρκυρα µετά την επικράτηση των δηµοκρατικών και να εκτιµήσουν την προσωπικότητα του Νικόστρατου.

**2.** Το µέγεθος και οι συνέπειες της δυσπιστίας που προκάλεσε ο Εµφύλιος πόλεµος ανάµεσα στους πολίτες.

**3.** Οι στόχοι της αθηναϊκής πολιτικής.

**4.** Ο θεσµός της ικεσίας ως σταθερή αξία ακόµη και σε καταστάσεις όπου οι υπόλοιποι κοινωνικοί αλλά και πολιτικοί θεσµοί απαξιώνονται.

**I. Ερµηνευτικές Ερωτήσεις:**

1. Ο ιστορικός µας πληροφορεί ότι ο Νικόστρατος έφτασε στην Κέρκυρα για να βοηθήσει (*βοηθῶν*). Σε ποιους απευθύνονταν οι ενέργειες και οι προτάσεις του; Ποιοι θα ήταν ωφεληµένοι, αν εφαρµόζονταν; Να τεκµηριώσετε τις απαντήσεις σας.
2. Τι αντιπρότειναν οι δηµοκρατικοί, ποιοι λόγοι υπαγόρευσαν την πρότασή τους και γιατί, κατά τη γνώµη σας, την αποδέχτηκε ο Νικόστρατος;
3. Ποια στοιχεία δείχνουν τη µετριοπάθεια του Νικόστρατου και πώς εξηγείται η στάση του αυτή;
4. *ὥστε τοὺς αὐτοὺς ἐχθροὺς καὶ φίλους νοµίζειν:* Από ποια σκοπιµότητα υπαγορεύεται η πρόταση του Νικόστρατου; Να αιτιολογήσετε την απάντησή σας.
5. Ποιος ήταν ο στόχος της εξωτερικής πολιτικής των Αθηναίων, όπως προκύπτει από το κείµενο, και τι πέτυχε ο Νικόστρατος;
6. *ὡς οὐδὲν αὐτῶν ... ἀπιστίᾳ:* α) Πώς ερµηνεύουν οι δηµοκρατικοί την άρνηση των ολιγαρχικών να επανδρώσουν τα πλοία; β) Ποιες προθέσεις εκδηλώνουν ως απάντηση στην άρνηση και ποιες από αυτές πραγµατοποιούν;
7. *∆είσαντες δὲ ἐκεῖνοι:* Ήταν δικαιολογηµένος ο φόβος των ολιγαρχικών; Να απαντήσετε µε βάση και τα προηγούµενα κεφάλαια.
8. *ὁρῶντες δὲ οἱ ἄλλοι τὰ γιγνόµενα καθίζουσιν ἐς τὸ ῞Ηραιον ἱκέται*: α) Τι οδηγεί τους ολιγαρχικούς να καταφύγουν για δεύτερη φορά στο ναό; β) Πώς επισηµαίνει ο ιστορικός τη διαφορά της κατάστασης από την πρώτη στη δεύτερη ικεσία;
9. α) Στη φάση αυτή της εµφύλιας σύγκρουσης οι δηµοκρατικοί είχαν επικρατήσει απόλυτα ή όχι; Να αιτιολογήσετε την απάντησή σας µε βάση το κείµενο.
10. Θα χαρακτηρίζατε τη στάση των δηµοκρατικών µετριοπαθή ή όχι; Να αιτιολογήσετε µε λίγα λόγια την απάντησή σας.

**II. Ασκήσεις Συντακτικού**

1. ***κρῖναι, οἰκεῖν, ἀποπλεύσεσθαι, καταλιπεῖν, ξυµπέµψειν:*** Να τοποθετήσετε τα απαρέµφατα στον παρακάτω πίνακα, να σηµειώσετε το είδος και τη θέση τους στο λόγο και να συµπληρώσετε το ρήµα από το οποίο εξαρτάται καθένα.

|  |  |  |  |  |  |
| --- | --- | --- | --- | --- | --- |
| Απαρέµφατο | Ειδικό | Τελικό | Υποκ. | Αντικ. | Ρήµα Εξάρτ. |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

2. Με ποιους τρόπους προσδιορίζεται ο τόπος στο κείµενο;

3. Να χαρακτηρίσετε συντακτικώς τις µετοχές του κεφαλαίου.

**III. Ασκήσεις Γραμματικής**

1. Να γράψετε τα ρήµατα που έχουν υποκείµενο το Νικόστρατο στην 75.1 και να τα γράψετε στο α ενικό της οριστικής του ενεστώτα.

2. *καὶ ὁ µὲν ξυνεχώρησεν, οἱ δὲ τοὺς ἐχθροὺς κατέλεγον ἐς τὰς ναῦς:* Να γράψετε τις προτάσεις µεταφέροντας τα ρήµατα στον ενεστώτα.

3. *∆είσαντες δὲ ἐκεῖνοι ... ἐς τὸ τῶν ∆ιοσκούρων ἱερόν:* Να γράψετε την περίοδο θεωρώντας ότι αναφέρεται σε έναν µόνον πολιτικό αντίπαλο των δηµοκρατικών.

**IV. Λεξιλογικές – Ετυμολογικές Ασκήσεις**

1. ***ἐκώλυσε, πληρώσαντες, οἰκεῖν:*** Να γράψετε από κάθε ρήµα δύο παράγωγα ουσιαστικά µε καταλήξεις - µα και - ση και να τα συνθέσετε, αν χρειάζεται, µε την κατάλληλη πρόθεση, ώστε να σχηµατιστούν έξι, εύχρηστες, στα νέα ελληνικά λέξεις. Με αυτές να σχηµατίσετε ισάριθµα ονοµατικά σύνολα.

2. ***διακοµίζειν:*** Να γράψετε πέντε παράγωγα ουσιαστικά και επίθετα (απλά ή σύνθετα) από το ρήµα κοµίζω.

**3.** ***διέφθειραν < φθείρω:*** Να συµπληρώσετε τα κενά των προτάσεων µε παράγωγα (απλά ή σύνθετα) του φθείρω.

α. Με το πέρασµα του χρόνου είναι φυσικό όλα τα πράγµατα να υφίστανται \_\_\_\_\_\_\_\_\_\_\_\_\_\_

β. Μερικοί υποστηρίζουν ότι στην εποχή µας επικρατεί µεγάλη \_\_\_\_\_\_\_\_\_ σε όλες σχεδόν τις κοινωνικές οµάδες και στρώµατα.

γ. Ένας άνθρωπος που µόλις µπαίνει στην πολιτική θεωρείται ακόµη \_\_\_\_\_\_\_\_\_\_\_\_\_\_

δ. Ο Περικλής είχε χαρακτηριστεί από το Θουκυδίδη ως \_\_\_\_\_\_\_\_\_\_\_\_\_\_

ε. Η ύλη φθείρεται αλλά δεν καταστρέφεται εντελώς· η \_\_\_\_\_\_\_\_\_\_\_\_\_\_ της ύλης είναι ένα αξίωµα της Φυσικής.

στ. Η \_\_\_\_\_\_\_\_\_\_\_\_\_\_ µιας λέξης συχνά προκαλεί ευθυµία, αλλά κάποτε µπορεί να εκφράζει αγένεια.